Luettelo televisiosarjan Power Rangers Jungle Fury jaksoista
Jaksot

| No>  | # | Nimi | Käsikirjoittaja | Ohjaaja | Ensiesitys Yhdysvalloissa |
| --- | --- | --- | --- | --- | --- |
| 637 | 1 | "Welcome to the Jungle I" | Bruce Kalish | Mark Beesley | 18. helmikuuta 2008 |
Kolme salaisen kungfu-klaanin oppilasta Theo, Lily ja alokas Casey on valittu uusiksi vangitun muinaisen pahan hengen Dai Shin vartijoiksi. Jarrod, jota ei valittu röyhkeytensä takia vapauttaa vahingossa Dai Shin ennen lähtöään. Dai Shin tuhottua mestari Maon fyysisen olomuodon, lähetetään kolmikko Ocean Bluff nimiseen kaupunkiin etsimään uutta mestaria. Pian he huomaavat hänen olevan Jungle Karma Pizza nimisen pizzerian omistaja. Caseylla on vaikeuksia tiikerihenkensä kanssa. Dai Shi ottaa vallan Jarrodista.
| 638 | 2 | "Welcome to the Jungle II" | Jackie Marchand | Mark Beesley | 18. helmikuuta 2008 |
Mantorin riehuessa suurena kaupungissa, yrittävät rangerit epätoivoisesti löytää keinoa kasvaa samankokoisiksi. R.J. kieltäytyy opettamasta pizzeriansa uusille työntekijöille/oppilaille kyseistä taitoa ennen kuin he ovat oppineet käyttämään henkilökohtaisia aseitaan. Vasta alokkaana akatemiassa olleella Caseyllä on vaikeuksia oman aseensa, nunchakun, kanssa. Jos Theo ja Lily pystyvät auttamaan häntä sen oppimisessa, saattavat he pystyä yhdistämään henkieläimensä Jungle Pride Megazordiksi.
| 639 | 3 | "Sigh of the Tiger" | John Tellegen | Mark Beesley | 25. helmikuuta 2008 |
Casey pyytää lisäopetusta R.J:ltä ja päätyy tekemään yksinkertaisia kotitöitä. Camille lähettää muinaisen buffalohengen, Buffalordin, riehumaan kaupunkiin. Casey huomaa, että hänestä äärettömän hyödyttömiltä tuntuneet kotityöt tosiasiassa kouluttivat häntä. Franin on suojeltava pizzeriaa suurelta uhalta: lasten syntymäpäiväjuhlilta.
| 640 | 4 | "A Taste of Poison" | Jackie Marchand | Charlie Haskell | 3. maaliskuuta 2008 |
Rangerit järkyttyvät huomatessaan Dai Shin ottaneen Jarrodin valtaansa. Dai Shi kutsuu myrkkyviisikon tuhoamaan rangerit. Lily alkaa pelkäämään Caseyn puolesta nähtyään painajaisessaan Jarrodin kostaneen hänelle. Lily lähtee yksin taisteluun myrkkyviisikkoon kuuluvaa Rantipedea vastaan. R.J. muistuttaa, että he pystyvät voittamaan vain tiiminä.
| 641 | 5 | "Can't Win Them All" | Bruce Kalish | Charlie Haskell | 10. maaliskuuta 2008 |
Theo on tottunut olemaan paras ja nopein oppija kaikilla alueilla. Hän kuitenkin menettää itseluottamuksensa Gakkoa vastaan käydyssä taistelussa. Theo masentuu ja hänestä alkaa kaikki tuntua turhalta. Casey ja Lily yrittävät suojella kaupunkia Gakkolta samalla, kun R.J. kouluttaa Theoa. Caseyn ja Lilyn taistelu Gakkoa vastaan ei mene kuitenkaan suunnitellusti. Pelastaakseen ystävänsä on Theon saatava ensin itseluottamuksensa takaisin.
| 642 | 6 | "Dance the Night Away" | John Tellegen | Charlie Haskell | 17. maaliskuuta 2008 |
Theolla on vaikeuksia sopeutua asiaan, että hän ei ole enää kahdestaan Lilyn kanssa. Camille käyttää Toadyn rakkautta Stingerellaa kohtaan apuna saadakseen heidät yhdessä taisteluun rangereita vastaan. Caseyn ja Theon välisen jännitteen takia rangerit eivät saa uutta asettaan, Claw Cannonia, toimimaan. Lily saa heidät järkiinsä kertomalla Caseylle, että häntä tarvitaan tiimissä ja että Theo on aina hänen paras ystävänsä.
| 643 | 7 | "Pizza Slice of Life" | David Garber | Vanessa Alexander | 24. maaliskuuta 2008 |
Asiat menevät melko kaoottisiksi, kun R.J jättää Caseyn vastaamaan pizzeriasta. Casey tekee virheen antaessaan kaikkien itse päättää tekemisistään. Camille saa selville Najan juonen syrjäyttää Dai Shi ja vaarantaa henkensä puolustaakseen häntä. Casey oppii, että jokaisella tiimillä tulee olla vain yksi johtaja.
| 644 | 8 | "Way of the Master" | Jackie Marchand | Vanessa Alexander | 31. maaliskuuta 2008 |
Camille lähettää Pangolinin hyökkäämään kaupunkiin heidän samalla valmistellessa Sky Overlordin herättämistä henkiin. Tuhotakseen Pangolinin, täytyy rangereiden etsiä käsiinsä Jungle Mace. Heidän harmikseen mestari Phant on jättänyt Pai Zhuan ja ei halua olla enää avuksi. Lily kuitenkin uskoo mestarin olevan yhä vanha itsensä. Lilyn päättäväisyyden ansiosta mestari opettaa lopulta hänelle elefanttitekniikkansa.
| 645 | 9 | "Good Karma, Bad Karma" | John Tellegen | Vanessa Alexander | 21. huhtikuuta 2008 |
Casey saa loistavan idean käyttää apuna punaista leijaa päästäkseen eroon uudesta hirviöstä, Slickgonista. Samaan aikaan toisaalla Carnisoar pyyhkii Jarrodin menneisyyden hyvät teot.
| 646 | 10 | "Blind Leading The Blind" | John Tellegen | Mike Smith | 27. huhtikuuta 2008 |
Theo tapaa sokean mestari Swoopin, jolla on henkieläimenään lepakko. Hän opettaa Theolle lepakkotekniikkansa, jolla Theo pystyy estämään Carnisoarin uusimman juonen.
| 647 | 11 | "Pushed to the Edge" | Jackie Marchand | Mike Smith | 5. toukokuuta 2008 |
Pitäessään Carnisoarin harjoitusmetodeja liian kovina päättää Camille etsiä Jarrodille uuden mestarin ja herättää meren overlordi Jellican.
| 648 | 12 | "One Master Too Many" | David Garber | Mike Smith | 12. toukokuuta 2008 |
Casey haluaisi löytää itselleen Lilyn ja Theon lailla uuden mestarin. Asiat mutkistuvat, kun selviää että Caseyn uusi mestari Finn on myös R.J:n etääntynyt isä. Casey oppii haitekniikan samalla kun R.J. haluaa todistaa isälleen omia kykyjään.
| 649 | 13 | "Ghost of a Chance I" | John Tellegen | Jonathan Brough | 19. toukokuuta 2008 |
Uusien zordien ja aseiden myötä on rangereista tullut liian itsevarmoja, joten he loukkaantuvat R.J:n ehdottaessa heitä palaamaan perusteisiin. Pian kuitenkin selviää, että rangereiden lisäksi myös viholliset ovat oppineet uutta. Ilman R.J:n väliintuloa olisi entistä voimakkaampi Dai Shi lyönyt rangerit. Dai Shi kaappaa RJ:n jättäen rangerit ilman mestariaan. Rangerit palaavat Pai Zhuan akatemiaan missä mestari Mao ilmestyy heille ja lähettää heidät henkimaailmaan oppimaan uutta kolmelta jo kaatuneelta mestarilta. Henkimaailmassa kaatuneet mestarit tekevät yllätyshyökkäyksen löylyttäen rangerit samalla kun Dai Shi valmistautuu omaan taisteluunsa R.J:tä vastaan.
| 650 | 14 | "Ghost of a Chance II" | Jackie Marchand | Jonathan Brough | 19. toukokuuta 2008 |
Kaatuneet mestarit opettavat rangereita pääsemään yli peloistaan. Samalla Dai Shi taistelee tukikohdassaan R.J:tä vastaan. Jungle Karma Pizzassa Franille selviää viimeinkin rangereiden henkilöllisyys. Rangerit pelastavat R.J:n uusilla Jungle Master voimillaan ja lyövät Dai Shin ja hänen kätyrinsä.
| 651 | 15 | "Bad to the Bone" | Bruce Kalish | Jonathan Brough | 2. kesäkuuta 2008 |
Taisteltuaan sikaa muistuttanutta Rinshi Beastia vastaan rangerit saavat vapaapäivän R.J:n samalla kamppaillessa outoja rintakipujaan vastaan. Vähän myöhemmin he kohtaavat kuitenkin Porcupongon, piikkisikaa muistuttavan Rinshin, joka onnistuu pistämään Lilyä piikeillään. Sen seurauksena Lilyn persoonallisuus muuttuu ja hänestä tulee kovanaama. Outo ihmissusi ilmestyy ja hyökää Caseyn ja Theon kimppuun. Porcupongon ilmestyessä uudestaan joutuvat Casey ja Theo taistelemaan sitä vastaan kahdestaan samalla kun Fran onnistuu muuttamaan Lilyn takaisin omaksi itsekseen. Lily rientää auttamaan muita rangereita, jonka jälkeen he voittavat Porcupongon yhdessä.
| 652 | 16 | "Friends Don't Fade Away" | Ally Mondera | Vanessa Alexander | 16. kesäkuuta 2008 |
R.J. ei ole hallinnut henkieläintään oteltuaan Dai Shitä vastaan. Sen seurauksena hän muuttuu ihmissudeksi ja tarvitsee apua. Fran muistuttaa R.J:lle, että kannattaa ennemmin pyytää apua ystäviltä kuin juosta karkuun. R.J. saa henkieläimensä taas hallintaansa ja hänestä tulee Violetti Wolf Ranger.
| 653 | 17 | "No "I" in Leader" | William Carter | Vanessa Alexander | 23. kesäkuuta 2008 |
Casey alkaa epäillä omia kykyjään toimia rangereiden johtajana R.J:n tultua rangeriksi. Samaan aikaan Grizzaka vapauttaa kaksi vahvaa Shadow Guardia aiheuttamaan rangereille hankaluuksia. Mestari Maon henki vierailee Jarrodin luona ja lähettää hänet tietämättään matkalle kohti Rhino Nexusta.
| 654 | 18 | "True Friends, True Spirits" | Aran Hufee | Vanessa Alexander | 30. kesäkuuta 2008 |
R.J. pelastaa Flitin, joka myöhemmin palkitaan R.J:n ollessa itse pulassa. Grizzaka vapauttaa pahan hengen, joka muuttaa R.J:n jälleen ihmissudeksi.
| 655 | 19 | "Path of the Rhino" | Nico Manley | Jonathan Brough | 7. heinäkuuta 2008 |
Mestari Mao oli aiemmin lähettänyt Dominicin etsimään elämänsä tarkoitusta. Kun hänelle selviää R.J:n ja toisten olevan rangereita tiesi hän löytäneensä sen. Dominic haluaa liittyä heihin, mutta Casey epäilee häntä kunnes Dominic todistaa hallitsevansa sarvikuonon hengen. Dominicista tulee Valkoinen Rhino Ranger.
| 656 | 20 | "Dash for the Dagger" | Sofia Sprittey | Jonathan Brough | 14. heinäkuuta 2008 |
Dominic ja Theo hakevat Control Daggerin Whirnadon samalla hyökätessä kaupunkiin. Dai Shi palaa temppeliinsä, mutta joutuu Grizzakan vangiksi. Camille suunnittelee vievänsä Control Daggerin, joka on avain Rhino Nexukseen pääsemisessä.
| 657 | 21 | "Race to the Nexus" | Patrick Skuel | Jonathan Brough | 21. heinäkuuta 2008 |
Control Daggerin ollessa Dai Shillä hän suunnittelee valjastavansa Nexuksen voiman itselleen. Overlordit eivät voi sallia niin mahtavan voiman päätyä joko rangereiden tai Dai Shin käsiin. Dominic vuorostaan ei anna overlordien tai Dai Shin tulla kohtalonsa tielle. Ystäviensä avulla Dominic saa Rhino Nexuksen voimat itselleen ja pystyy kutsumaan Rhino Steel Zordin, joka muuttuu Rhino Pride Megazordiksi ja tuhoaa Carnisoarin.
| 658 | 22 | "Arise the Crystal Eyes" | Casey S. Neki | Jonathan Brough | 28. heinäkuuta 2008 |
Rangerit kuulevat kristallisilmistä Dai Shin samalla suunnitellessa niiden hankkimista itselleen Phantom Beast Generalien herättämistä varten. Niinpä Dai Shi lähettää Camillen varastamaan kristallisilmät sillä aikaa kun rangerit (ilman Caseytä) ovat kiireisiä taistelussa Grizzakaa vastaan. Casey ja Jarrod taistelevat kristallisilmien omistuksesta samalla kun Jellica yrittää viedä ne välistä. Casey lähtee auttamaan ystäviään Dai Shin varoitettua häntä. Rangerit onnistuvat viimeinkin tuhoamaan Grizzakan heidän yhdistettyä kaikki voimansa.
| 659 | 23 | "Fear and the Phantoms" | Grace Urwin | Mike Smith | 4. elokuuta 2008 |
Jellica vapauttaa kolme Phantom Beast Generalia kolmesta kristallisilmästä, jotka sitten tuhoavat hänet ja vannovat uskollisuuttaan Dai Shille. Ne kaappaavat kolme mestaria ja käyttävät heitä Spirit Rangereiden luomiseen.
| 660 | 24 | "Blue Ranger, Twin Danger" | KJ Bekman | Mike Smith | 11. elokuuta 2008 |
Phantom Beast Generalit käyttävät vangitsemiaan mestareita Spirit Rangereina voittaakseen Power Rangerit. Theon kaksoisveli Luen saapuu ja aiheuttaa hämmennystä Jungle Karma Pizzassa. Yksi Phantom Beasteista onnistuu kaappaamaan rangerit peilikiekkoihinsa, mutta kaappaa vahingossa Theon sijasta hänen veljensä Luenin. Theo onnistuu myöhemmin vapauttamaan ystävänsä ja samalla Luenille selviää hänen veljensä salaisuus. Phantom Beastin tuhoavat rangerit. Myöhemmin R.J. saa telepaattisen yhteyden vangittuna olevaan isäänsä.
| 661 | 25 | "One Last Second Chance" | Ally Mondera | Mike Smith | 18. elokuuta 2008 |
R.J. vahingossa vangituttaa isänsä mestari Finnin yhteen kristallisilmistä muokattuaan Claw Cannonia. Phantom Beast -soturi nimeltään Unidoom aikoo heittää kristallisilmän mereen, mutta Flit pelastaa sen viime hetkellä ja vie R.J:lle. R.J. onnistuu tuomaan isänsä takaisin ja yhdessä isänsä kanssa he vapauttavat mestari Swoopin ja Phantin. Sen jälkeen Jungle Fury Rangerit ja Spirit Rangerit tuhoavat Unidoomin yhdessä.
| 662 | 26 | "Don't Blow That Dough" | John Tellegen | Mark Beesley | 29. syyskuuta 2008 |
Casey, Theo, Dominic ja Lily joutuvat vangeiksi R.J:n televisioon kilpailemaan peliohjelmassa jo voittamiaan Rinshi Beastejä vastaan. Dominic, Theo ja Lily häviävät, mutta Casey onnistuu lopettamaan pelin R.J:n lähetettyä Caseylle Caseyn morpherin. Tämä jakso toimi kertauksena aiemmista Jungle Furyn jaksoista.
| 663 | 27 | "Tigers Fall, Lions Rise" | John Edward | Luke Robinson | 6. lokakuuta 2008 |
Casey ja kumppanit taistelevat Whigeria ja muita Phantom Beast Generaleja vastaan, jotka ovat tehneet Camillesta yhden heistä antamalla hänelle feeniksin hengen ja Dai Shistä kuninkaansa antamalla hänelle aarnikotkan hengen. Whiger onnistuu varastamaan Caseyn tiikerihengen ja ilman Caseyn apua rangerit helposti häviävät taistelussa. Kun Whiger hyökkää uudestaan menee Casey Jungle Master Modessa pelastamaan muut. Hänen oppilaansa täytyy kuitenkin auttaa häntä Claw Cannonin tiikerihengen aktivoinnissa. Whiger karkaa hävittyään taistelussa Megazordeille.
| 664 | 28 | "The Spirit of Kindness" | Moni Zamazene | Luke Robinson | 13. lokakuuta 2008 |
Whiger ei ole onnistunut tuhoamaan Caseytä, vaikka aiemmin veikin hänen tiikerihenkensä. Epäonnistumisen seurauksena Dai Shi vie Whigerin voimat ja hän alkaa menettää fyysistä olomuotoaan. Casey näyttää kiltteytensä Whigerille taistelun jälkeen ja Whiger alkaa miettiä kummalla puolella kannattaisi olla. Hän auttaa sitten Caseytä pelastamaan ystävänsä ja muut kaupungista kaapatut ihmiset. Kahdestaan he voittavat Camillen taistelussa, jonka jälkeen Whiger katoaa täysin käytettyään viimeisetkin voimansa. Rangerit onnistuvat tuhoamaan kaksi ihmiskaappausten takana ollutta Phantom Beastia käyttämällä kaikkia heidän henkieläimiään. Casey myöntää etteivät he olisi voittaneet ilman Whigerin apua. Myöhemmin Snapper ja Scorch alkavat punoa suunnitelmaa Camillesta eroon pääsemiseksi.
| 665 | 29 | "Maryl and the Monkeys" | Bruce Kalish | Luke Robinson | 20. lokakuuta 2008 |
Camille varastaa Maryliltä apinoiden kloonaamisen mahdollistavan rohdon. Hän ja Dai Shi käyttävät sitten rohtoa Grinder nimisen apinaa muistuttaneen Phantom Beast -soturin kloonaamiseen ja päästävät sen kloonit valloilleen kaupunkiin. Dominic saa Grinderin tuhottua. Dai Shi ymmärtää Scorchin ja Snapperin juonineen Camillea vastaan ja pilanneen hänen hyvän suunnitelmansa.
| 666 | 30 | "To Earn Your Stripes" | Jackie Marchand | Mark Beesley | 27. lokakuuta 2008 |
R.J. vie Caseyn, Theon ja Lilyn takaisin Pai Zhuan temppeliin viimeistä testiä varten ennen kuin heistä tulee Pai Zhuan mestareita. Heidän on voitettava mestari Finn, Swoop ja Phant taitokokeessa. Theo ja Lily läpäisevät testinsä ja tulevat mestareiksi. Casey epäonnistuu ja lähtee lannistuneena ulos. Samalla Dai Shi alkaa menettää otettaan Jarrodista ja hänen kamppaillessa hallinnasta lähettävät Scorch ja Snapper syyttäessään Camillea kaikesta Sonimaxin, Osiriksen ja Lepuksen tuhoamaan hänet. Casey todistaa metsässä, että Jarrod pelastaa Camillen viime hetkellä ja huomaa siten Jarrodissa olevan vielä hyvää jäljellä. Jarrod saa itsestään hallinnan niin pitkäksi aikaa, että ehtii tuhota myös Sonimaxin ja Osiriksen samalla kun rangerit tuhoavat Megazordeillaan Lepuksen. Dai Shi saa kuitenkin Jarrodin ruumiin takaisin hallintaansa. Caseyn täytyy selvittää syyt epäonnistumiseensa päästäkseen mestariksi.
| 667 | 31 | "Path of the Righteous" | John Tellegen | Mark Beesley | 3. marraskuuta 2008 |
Casey on varma, että Jarrodissa on yhä tarpeeksi hyvää jäljellä päästäkseen vapaaksi Dai Shin hallinnasta muiden suhtautuessa asiaan epäillen. He ovat sitä mieltä, että Jarrod oli jo alkujaan kovanaama, joka kiusasi heikkoja. Ystäviensä puheista ja mestari Maon käskyistä huolimatta Casey lähtee kohtaamaan Dai Shin hänen temppeliinsä aikomuksenaan tuoda hyvyys taas esiin Jarrodissa. Kovan taistelun jälkeen Casey antaa Dai Shille luvan tuhota itsensä. Sen seurauksena Jarrod häätää Dai Shin ruumiistaan ennen kuin se ehtii iskeä häneen. Kaksikko pakenee Camillen kanssa temppelistä, joka on alkanut myös kapinoida Dai Shitä vastaan. He kohtaavat kuitenkin lähtiessään Scorchin ja Snapperin. Muut rangerit saapuvat paikalle, jonka jälkeen Jarrod ja Camille yhdistävät heidän kanssaan voimansa. Scorch kasvaa suureksi, mutta häviää taistelun nyt myös Jarrodin ja Camillen henkieläimet sisältävälle Stampede-muodostelmalle. Caseystä tulee viimeinkin mestari hänen toimittua omatoimisesti eikä vain ystäviään matkimalla. Jarrod lähtee pois, koska tuntee syyllisyyttä aiheuttamistaan ongelmista...
| 668 | 32 | "Now the Final Fury" | Jackie Marchand | Mark Beesley | 3. marraskuuta 2008 |
Scorch palaa takaisin ja hyökkää Rinshien kanssa kaupunkiin. Dai Shillä on tarpeeksi voimia avata portaali henkimaailmaan ja tuoda takaisin kaikki kaatuneet kätyrinsä. Mestarit ja Spirit Rangerit liittyvät taisteluun Power Rangereiden rinnalle ja onnistuvat tuhoamaan kaikki herätetyt viholliset, Scorchin mukaan lukien. Vihainen Dai Shi paljastaa viimein oikean muotonsa (jättimäinen  kahdeksanpäinen lohikäärme) ja hyökkää punaista rangeria vastaan. Jarrod haluaa pysytellä poissa tapahtumista, mutta Camille päättää lähteä auttamaan rangereita. R.J. ja Dominic muodostavat Wolf Pride Megazordin ja Rhino Steel Megazordin, mutta ne lyödään nopeasti. Jarrod liittyy taisteluun ja heikentää Dai Shitä Zocato-voimansa avulla. Mestari Mao ilmoittaa, että vain kolme valittua pystyvät tuhoamaan Dai Shin lopullisesti. Pai Zhuan mestari ei kysele, hän tietää. Mestari Mao myös kertoo, että on olemassa korkeampi taso eläinhengissä, jota ei kukaan oppilas tai edes mestari ole pystynyt saavuttamaan. Casey, Lily ja Theo onnistuvat pääsemään tälle korkeammalle tasolle ja laukaisevat suuren kirkkaan virran Dai Shitä kohti, joka tuhoaa sen. Pahuuden tuhouduttua Casey alkaa opettaa akatemiassa, jossa myös Jarrod ja Camille aloittavat alusta. Theo viimeinkin pyytää Lilyä ulos, R.J. alkaa työskennellä jälleen ihmiseksi muuttuneen Flitin kanssa, Dominic lähtee matkalle Fran mukanaan.